તેમણે વધુમાં જણાવ્યું હતું કે, ગુજરાતમાં મમતાકાર્ડ હોય તો જ ગર્ભવતી મહિલાને સારવાર મળે તે નિર્ણય હાઈકોર્ટે રદ કરતાં વર્ષ-૨૦૦૬થી હેરાન થતા હજારો બહેનોને અને તેમના પરિવારોને રાહત થઈ છે. સરકાર કોઈ પણ પ્રકારના મગજથી આડેધડ કાયદાઓ બનાવે છે. આવા કાયદાથી હજારો સામાન્ય-ગરીબ વર્ગના દર્દીઓ હેરાન પરેશાન થાય છે. ભાજપ સરકારની ગરીબ અને સામાન્ય વર્ગ વિરોધી નીતિઓને કારણે આજે આરોગ્ય સેવા પડી ભાંગી છે અને ખાનગી હોસ્પિટલો આડેધડ નાણાં ઉઘરાવે છે. ગુજરાતની ભાજપ સરકારની મમતાકાર્ડ હોય તો જ સારવાર આપવાની નીતિ મહિલા વિરોધી અને અસંવેદનશીલ હતી. કોંગ્રેસ પક્ષ હાઈકોર્ટના ચુકાદાને આવકારે છે.